Έλεγχος, Εκκαθάριση και Πληρωμή Δημοσίων Δαπανών
Η Υπηρεσία Διατάκτη, αποστέλλει αίτημα πληρωμής στην Γενική Διεύθυνση Οικονομικών Υπηρεσιών συνοδευόμενο από τα δικαιολογητικά που ορίζονται κάθε φορά από την ισχύουσα νομοθεσία. Τα εν λόγω δικαιολογητικά θα πρέπει να αποστέλλονται σε ηλεκτρονική και σε έγχαρτη μορφή και να είναι απαραιτήτως πρωτότυπα.
Κατάθεση από τον αιτούντα (δια ζώσης ή ταχυδρομικά)
Σχετικά Δικαιολογητικά για την πληρωμή δαπανών προμηθειών
Η διαδικασία αφορά στον έλεγχο, εκκαθάριση, ενταλματοποίηση και πληρωμή Δημοσίων Δαπανών
Συλλογικές αποφάσεις έργων ή Συλλογικές αποφάσεις μελετών σύμφωνα με τις διατάξεις της παρ. 12 του άρθρου 66 του ν.4270/2016 (Α. 145).
Σύμφωνα με το άρθρο 66 του ν.4270/2014 (Α. 143) και το π.δ. 80/2016 (Α.145) για δαπάνες Τακτικού Προϋπολογισμού.
Αναλόγως της φύσεως και του είδους της δαπάνης (μισθολογική, έργα, προμήθειες, δημόσιες επενδύσεις, επιχορηγήσεις) διαφοροποιείται ο αριθμός, οι κατηγορίες και οι τίτλοι των δικαιολογητικών. Ενδεικτικά αναφέρουμε, δίκην παραδείγματος, ότι τα δικαιολογητικά για την πληρωμή δαπανών προμηθειών εμπεριέχονται στον ν.4412/2016 (Α. 147), τα δικαιολογητικά των δαπανών επιχορηγήσεων στην ΥΑ 2/39549/0026/2015 (Β.1138 ), τα δικαιολογητικά δαπανών ΠΔΕ στην ΥΑ 134453/2015 (Β 2857) κλπ. Ανωτέρω, επισυνάπτεται ο σχετικός σύνδεσμος για τον οδηγό εκκαθάρισης του Υπουργείου Εθνικής Οικονομίας και Οικονομικών.
Έλεγχος, Εκκαθάριση και Πληρωμή Δημοσίων δαπανών
Οργανικές Μονάδες Οικονομικής Διαχείρισης των Δημόσιων Φορέων
Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ). Άρθρο 200 - Τρόπος πληρωμής απαιτούμενα δικαιολογητικά για πληρωμή του αναδόχου
ΚΥΑ Υποχρέωση υποβολής ηλεκτρονικών τιμολογίων από τους οικονομικούς φορείς.
"Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις."
Πτωχευτικός Κώδικας, Διοικητική Δικαιοσύνη, Τέλη-Παράβολα, Οικειοθελής αποκάλυψη φορολογητέας ύλης παρελθόντων ετών, Ηλεκτρονικές συναλλαγές, Τροποποιήσεις του ν. 4270/2014 και λοιπές διατάξεις.
"Ανάληψη υποχρεώσεων από τους διατάκτες."
Ηλεκτρονική Διακίνηση Δικαιολογητικών Δαπανών
Ρυθμίσεις για τις πληρωμές του Προγράμματος Δημοσίων Επενδύσεων -ΠΔΕ (Τροποποίηση και αντικατάσταση της κοινής υπουργικής απόφασης 46274/26.08.2014 (ΦΕΚ 2573/τ.Β)
"Παροχή Οδηγιών για τη διαδικασία σύνταξης και υποβολής της έκθεσης διαφωνίας από τον Προϊστάμενο Οικονομικών Υπηρεσιών Φορέα της Γενικής Κυβέρνησης"
"Δικαιολογητικά παροχής επιχορηγήσεων & χρηματοδοτήσεων σε ΝΠΔή/και ΙΔ από πιστώσεις Κρατ.Προϋπολογισμού"
"Διαδικασία χορήγησης και περιεχόμενο του Αποδεικτικού Ασφαλιστικής Ενημερότητας και της Βεβαίωσης Οφειλής του e-E.Φ.Κ.Α."
Ο αρμόδιος υπάλληλος της Υπηρεσίας Διατάκτη συγκεντρώνει τα προβλεπόμενα από την κείμενη νομοθεσία, για τον έλεγχο και την εκκαθάριση της δαπάνης, δικαιολογητικά (τα οποια πρέπει να είναι πρωτότυπα και χωρις αλλοιώσεις), συντάσσει την κατάσταση πληρωμής δαπάνης και το διαβιβαστικό αποστολής των δικαιολογητικών προς την οικονομική υπηρεσία. Τόσο η κατάσταση πληρωμής δαπάνης, όσο και το διαβιβαστικό υπογράφονται από το κατά περίπτωση αρμόδιο όργανο.
Παραλαμβάνεται ο φάκελος της δαπάνης από την αρμόδια υπηρεσία. Ο φάκελος πρωτοκολλείται και χρεώνεται από τον αρμόδιο Προιστάμενο σε εισηγητή.
Διενεργείται ο προβλεπόμενος από τις σχετικές διατάξεις έλεγχος νομιμότητας και κανονικότητας της δαπάνης με βάση τα δικαιολογητικά που έχουν αποθηκευτεί στο σύστημα. Κατά τον ασκούμενο έλεγχο εξετάζονται και τα παρεμπιπτώντως αναφυόμενα ζητήματα, επιφυλασσομένων των διατάξεων για το δεδικασμένο και το Νομικό Συμβούλιο του Κράτους (παρεμπίπτων έλεγχος). Ως νόμιμα δικαιολογητικά θεωρούνται τα προβλεπόμενα από τις κείμενες διατάξεις, τις εκδιδόμενες αποφάσεις και τις οδηγίες του Υπουργού Εθνικής Οικονομίας & Οικονομικών . Τα εν λόγω δικαιολογητικά θα πρέπει να είναι πρωτότυπα και χωρίς αλλοιώσεις. Ειδικά κατά την ΗΔΔ, ως πρωτότυπα δικαιολογητικά για τον έλεγχο, την εκκαθάριση και την εξόφληση/ τακτοποίηση των δαπανών του Δημοσίου, νοούνται τα περιλαμβανόμενα δικαιολογητικά στον προβλεπόμενο απο την κείμενη νομοθεσία ηλεκτρονικό φάκελο.
Όταν όλα τα δικαιολογητικά είναι πλήρη και ο έλεγχος επιτυχής, συντάσσεται η πράξη εκκαθάρισης επί της κατάστασης δαπάνης και μονογράφεται από τον εισηγητή- εκκαθαριστή.
Δημιουργία ηλεκτρονικού "προσχεδίου" Χρηματικού Εντάλματος στο Ολοκληρωμένο Πληροφοριακό Σύστημα Δημοσιονομικής Πολιτικής (ΟΠΣΔΠ)και προώθηση του ηλεκτρονικού προσχεδίου Χρηματικού Εντάλματος στον Προϊστάμενο του αρμοδίου Τμήματος.
Ο Προϊστάμενος του Τμήματος Εκκαθάρισης, α) υπογράφει την πράξη εκκαθάρισης, β) εγκρίνει ηλεκτρονικά το "προσχέδιο" Χρηματικού Εντάλματος &το προωθεί στον Προϊστάμενο Διεύθυνσης.
O Προϊστάμενος Διεύθυνσης εγκρίνει ηλεκτρονικά το προσχέδιο ΧΕ και υπογράφει την πράξη εκκαθάρισης. Το ΧΕ αποκτά αύξοντα αριθμό. Το ΧΕ εκτυπώνεται και μονογράφεται από τα αρμόδια υπηρεσιακά όργανα που διενήργησαν τον έλεγχο και την εκκαθάριση της δαπάνης και υπογράφονται από τους κατά περίπτωση αρμόδιους προϊσταμένους. Για την έκδοση του προβλεπόμενου χρηματικού εντάλματος (ΧΕ) δύνανται να μεταφέρονται τα απαιτούμενα στοιχεία από το σύστημα που υποστηρίζει την ΗΔΔ στο πληροφοριακό σύστημα από το οποίο εκδίδεται ο τίτλος πληρωμής. Ο ψηφιακός φάκελος προωθείται στην οργανική μονάδα που είναι αρμόδια για την εντολή μεταφοράς και πίστωσης λογαριασμού του δικαιούχου του Χρηματικού Εντάλματος.
Ο αρμόδιος υπάλληλος του τμήματος πληρωμών παραλαμβάνει το ΧΕ και τον φάκελο της δαπάνης.
Έλεγχος αντιστοίχισης των στοιχείων του δικαιούχου του ΧΕ με τα στοιχεία του τραπεζικού λογαριασμού του
Έλεγχος α) για εκχωρήσεις και κατασχέσεις βάσει του σχετικού μητρώου εκχωρήσεων και κατασχέσεων που διαθέτει η υπηρεσία και β) για τυχόν λοιπούς λήπτες (κληρονόμους, εκκαθαριστές κλπ).
Αναζήτηση ασφαλιστικής ενημερότητας δικαιούχου και λοιπών ληπτών βάσει των διατάξεων της υπο στοιχεία ΥΑ 15435/139/16-4-2020 (Β. 1559) , εφ όσον α) το ποσό υπερβαίνει τα 1.500 ευρώ β) η δαπάνη δεν είναι ακατάσχετη και γ) η δαπάνη υπόκειται σε συμψηφισμό και έλεγχο των εν λόγω ενημεροτήτων.
Καταχώρηση των στοχείων εξόφλησης που έχουν συλλεχθεί βάσει σχετικών δικαιολογητικών* στη σχετική φόρμα του ΟΠΣΔΠ.
Προώθηση της "Οθόνης Στοιχείων Εξόφλησης" και του ΧΕ μαζί με τα δικαιολογητικά εξόφλησης στον προϊστάμενο του Τμήματος/ Γραφείου
Έλεγχος από τον Προϊστάμενο, βάσει των δικαιολογητικών εξόφλησης των καταχωρηθέντων στοιχείων στην "Οθόνη Στοιχείων Εξόφλησης" του ΟΠΣΔΠ
Υποβολή αιτημάτων βασει της εγκύκλιου 4608/0026/16.1.2020 (ΑΔΑ 6ΡΨ1Η-ΨΕ3) "Οδηγίες για διεπαφή ΤΑΞΙΣ 7" μεσω διεπαφής στην αρμόδια ΔΟΥ για α) ελέγχο φορολογικής ενημερότητας και β) διενέργεια τυχόν συμψηφισμών της απαίτησης του δικαιούχου και των λοιπών ληπτών του προϊόντος του ΧΕ με οφειλές προς το Δημόσιο.
Επιστροφή ΧΕ και δικαιολογητικών εξόφλησης στον εισηγητή
Μετά τη λήψη μέσω της ηλεκτρονικής διεπαφής της απάντησης της ΔΟΥ επί των συμφηφισμών, καταχωρούνται τα δεδομένα της εν λόγω απάντησης στην "Οθόνη Στοιχείων Εξόφλησης" σύμφωνα με τις οδηγίες της εγκυκλίου 4608/0026/16.1.2020 (ΑΔΑ 6ΡΨ1Η-ΨΕ3) "Οδηγίες για διεπαφή ΤΑΞΙΣ 7"
Προωθούνται α) τα οριστικοποιημένα στοιχεία εξόφλησης μετά την απάντηση της ΔΟΥ και β) το ΧΕ μαζί με τα δικαιολογητικά εξόφλησης
Κατόπιν ελέγχου των οριστικοποιημένων δεδομένων της "Οθόνης Στοιχείων Εξόφλησης" , ο Προϊστάμενος εγκρίνει τα στοιχεία της εν λόγω οθόνης παράγοντας μέσω του ΟΠΣΔΠ εντολή μεταφοράς και πίστωσης λογαριασμού του δικαιούχου προς της Τράπεζα της Ελλάδος. Ο αριθμός της εντολής μεταφοράς και πίστωσης λογαριασμού του δικαιούχου αναγράφεται επί των δικαιολογητικών εξόφλησης.
Το πρωτότυπο ΧΕ μαζί με τα δικαιολογητικά εξόφλησής του επιστρέφει στον εισηγητή.
Ο αρμόδιος εισήγητής παρακολουθεί την οριστικοποίηση της εξόφλησης ή τυχόν απόρριψη της εντολής μεταφοράς και πίστωσης του λογαριασμού του δικαιούχου από την ΤτΕ. Το αποδεικτικό της μεταφοράς και πίστωσης του λογαριασμού υπογεγραμμένο από τον Προϊστάμενο της οργανικής μονάδας εξόφλησης επισυνάπτεται στο φάκελο των δικαιολογητικών εξόφλησης προκειμένου αυτός να είναι πλήρης για την αποστολή του στο Ελεγκτικό Συνέδριο σύμφωνα με τις διατάξεις του άρθρου 78 του ν.4446/2016 (Α.240)
* Στους φορείς Κεντρικής Διοίκησης η διαδικασία συγκέντρωσης, αποστολής και ελέγχου δικαιολογητικών λαμβάνει χώρα μέσω της Ηλεκτρονικής Διακίνησης Δικαιολογητικών Δαπανών (ΗΔΔ), σύμφωνα με το άρθρο 69ΣΤ του ν.4270/2014 (Α. 143) και την 188204 ΕΞ 2022/2022 ΕΞ κυα (Β.6607). Ως πρωτότυπα δικαιολογητικά στην ΗΔΔ θεωρούνται όσα έχουν μία από τις ακόλουθες μορφές: α) έγγραφα που παράγονται πρωτογενώς από το οικείο πληροφοριακό σύστημα του φορέα, β) έγγραφα που εκδιδονται, διακινούνται και αρχειοθετούνται σε συστήματα ηλεκτρονικής διακίνησης εγγράφων των φορέων (άρθρα 13-18 του ν. 4727/2020), γ) ηλεκτρονικοί σύνδεσμοι (links) με ακριβείς θέσεις σε διαδικτυακούς τόπους, στους οποίους διακινούνται ηλεκτρονικά δικαιολογητικά δαπανών σύμφωνα με τις οικείες διατάξεις (ΕΣΗΔΗΣ, "Διαύγεια" κλπ), δ) άλλα έγγραφα ή παραστατικά τα οποία έχουν ψηφιοποιηθεί μέσω σαρωτή (scanner) και έχει τεθεί σε αυτά ψηφιακή υπογραφή και ε) κάθε άλλο ρητώς προβλεπόμενο στον νόμο ηλεκτρονικό αρχείο (π.χ. ηλεκτρονικό τιμολόγιο). Τα δικαιολογητικά της δαπάνης συγκεντρώνονται και αποθηκεύονται σε έναν ηλεκτρονικό φάκελο. Με την αποθήκευση των δικαιολογητικών παράγονται από το σύστημα σε μορφή pdf, η κατάσταση πληρωμής δαπάνης και σχετικό διαβιβαστικό τα οποία υπογράφονται ψηφιακά από τα αρμόδια προς τούτο όργανα και αποθηκεύονται στον φάκελο. Η υπογραφή του διαβιβαστικού επέχει θέση βεβαίωσης: α) για την πληρότητα του φακέλου και β) την ταύτιση τυχόν φυσικού αρχείου δικαιολογητικών με τον αντίστοιχο ηλεκτρονικό φάκελο.
Σύμφωνα με την κ.υ.α. της Ηλεκτρονικής Διακίνησης Δικαιολογητικών 188204 ΕΞ 2022/2022 ΕΞ (Β.6607), ο αρμόδιος προϊστάμενος της εκκαθαρίζουσας υπηρεσίας, βάσει του διαβιβαστικού αναθέτει τη δαπάνη σε υπάλληλο - εκκαθαριστή. Ο τελευταίος αναζητά τον φάκελο στο σύστημα της Ηλεκτρονικής Διακίνησης Δικαιολογητικών Δαπανών, με βάση τον μοναδικό αριθμό του διαβιβαστικού.
α) Στην περίπτωση που η εκκαθαρίζουσα υπηρεσία διαπιστώσει μή θεραπεύσιμες ελλείψεις ως προς την νομιμότητα και κανονικότητα των δικαιολογητικών της δαπάνης, εφαρμόζονται οι διατάξεις περί υποβολής σχετικών αντιρρήσεων του προϊσταμένου οικονομικών υπηρεσιών προς τον Διατάκτη, σύμφωνα με τις διατάξεις του άρθρου 26, παρ. 1 του ν. 4270/2014 (Α.143) και ακολουθως σύμφωνα με τις οδηγίες της εγκυκλίου οικ.162362 ΕΞ 2023/3.11.2023 (ΑΔΑ Ψ7ΞΣΗ-Ψ5Υ) του ΓΛΚ. Η υπ όψιν διαδικασία ολοκληρώνεται εντός 8 ημερών, σύμφωνα με τις διατάξεις του άρθρου 69Ζ, του ιδίου ως άνω νόμου β) Σε περίπτωση θεραπέυσιμων ελλείψεων , η εκκαθαρίζουσα υπηρεσία δύναται να ζητήσεις από την υπηρεσία διατάκτη οιοδήποτε σχετικό συμπληρωματικό στοιχείο. Επίσης η εκκαθαρίζουσα υπηρεσία δύναται εν γένει να ζητήσει οιοδήποτε δικαιολογητικό, στοιχείο, πληροφορία για τη δικαιολόγηση της δαπάνης. γ) Σε ότι αφορά τα δικαιολογητικά πληρωμών δαπανών του ΠΔΕ ισχύουν τα οριζόμενα στην ΥΑ 134453/2015 (Β. 2857).
Σύμφωνα με το γ εδάφιο της παρ. 1 του άρθρου 3 της υπο στοιχεία 188204 ΕΞ 2022/22-12-2022 κυα η πράξη εκκαθάρισης δύναται να συνταχθεί και ως διακριτό έγγραφο παραγόμενο ηλεκτρονικά από το σύστημα της ΗΔΔ
α) Για πληρωμές του Τακτικού Προϋπολογισμού, η καταχώρηση γίνεται στο ΟΠΣΔΠ, ενώ για έργα ΠΔΕ γίνεται στο ePDE. β) Σε ότι αφορά πληρωμές δαπανών ΠΔΕ ισχύουν τα οριζόμενα στην ΥΑ 134453/2015 (Β. 2857). γ) Σε περιπτώσεις εξαιρέσεων από την ΗΔΔ, μετά τη σύνταξή και υπογραφή της πράξης εκκαθάρισης, εκδίδεται και εκτυπώνεται το ΧΕ, το οποίο μονογράφεται από τον αρμόδιο εισηγητή.
Σε περιπτώσεις εξαίρεσης από την ΗΔΔ ο Προϊστάμενος Τμήματος προωθεί τον φυσικό φάκελο στον Προϊστάμενο Διεύθυνσης.
α) Σύμφωνα με την υπ αριθμ. 188204 ΕΞ 2022 (β.6607) ΥΑ "Ηλεκτρονική διακίνηση δικαιολογητικών δαπανων" παρέχεται δυνατότητα διασύνδεσης των ΧΕ με το φάκελο της σχετικής δαπάνης. Τα ψηφιακά υπογεγραμμένα από τα αρμόδια όργανα της οικονομικής υπηρεσίας ηλεκτρονικά αρχεία της πράξης εκκαθάρισης, του ΧΕ και του αποδεικτικού εντολής μεταφοράς και πίστωσης λογαριασμου για φορείς Κεντρικής Διοίκησης ή άλλου αποδεικτικού πραγματοποίησης πληρωμής προστίθενται στον φακελο. β) Προ της προώθησης του φακέλου στην αρμόδια για την εξόφληση υπηρεσία, ο εισηγητής της εκκαθαρίζουσας υπηρεσίας προβαίνει σε λογιστικοποίηση της δαπάνης. γ) Σε ότι αφορά πληρωμές δαπανών ΠΔΕ ισχύουν τα οριζόμενα στην ΥΑ 134453/2015 (Β. 2857).
Σε περίπτωση που μία δαπάνη είναι ακατάσχετη/ μη υποκείμενη σε συμψηφισμό, τότε συμπληρώνονται οι ανάλογοι κωδικοί στην "Οθόνη Στοιχείων Εξόφλησης" και το ΧΕ προωθείται απευθείας προς εξόφληση προς την ΤτΕ (Βήμα 20)
* Δικαιολογητικά βάσει μητρώου κατασχέσεων, βεβαιώσεων οφειλής e-efka, κληρονομητήρια, υπεύθυνες δηλώσεις κληρονόμων κλπ.
Σε ότι αφορά πληρωμές δαπανών ΠΔΕ ισχύουν τα οριζόμενα στην ΥΑ 134453/2015 (Β. 2857)
Επισημαίνεται η υποχρέωση των οικονομικών υπηρεσιών για καταχώρηση των e-mail των δικαιούχων, προκειμένου οι τελευταίοι να ενημερώνονται άμεσα για την εξόφληση των δαπανών/ οφειλών προς αυτούς.
Συγκέντρωση δικαιολογητικών και δημιουργία φακέλου δαπάνης.
Έλεγχος νομιμότητας και κανονικότητας απαιτούμενων δικαιολογητικών
Δημιουργία "προσχεδίου" ΧΕ- Διαβίβαση της εκκαθάρισης
Παραλαβή του Χρηματικού Εντάλματος και του φακέλου της δαπάνης από τη μονάδα Εξόφλησης
Ελεγχος πληρότητας δικαιολογητικών εξόφλησης
Καταχώρηση των στοΙχείων εξόφλησης που έχουν συλλεχθεί βάσει σχετικών δικαιολογητικών στη σχετική φόρμα του ΟΠΣΔΠ
'Υποβολή αιτήματων ελέγχου φορολογικής ενημερότητος και συμψηφισμών στην ΑΑΔΕ
Καταχώρηση δεδεομένων συμψηφισμών από ΔΟΥ
Προώθηση ΧΕ και στοιχείων εξόφλησης στον Προϊστάμενο
Εντολή μεταφοράς και πίστωσης λογαριασμού δικαιούχου
Έγγραφο δημόσιας υπηρεσίας/δημόσιου φορέα